Sturla Holm Lægreid

**Sturla Holm Lægreid** (s. 20. helmikuuta 1997 Bærum) on norjalainen ampumahiihtäjä.

Lægreid saavutti nuorten MM-kilpailuissa 2018 hopeaa normaalimatkalla ja viestissä. Vuoden 2020 EM-kilpailuissa hän oli toinen miesten takaa-ajokilpailussa. Hän hiihti avausosuuden Norjan voittaessa sekaviestin maailmanmestaruuden Pokljukan MM-kilpailuissa 2021. Hän voitti samoissa kisoissa myös viestin, normaalimatkan ja yhteislähdön maailmanmestaruuden. Pikakilpailussa hän sijoittui seitsemänneksi ja takaa-ajossa kuudenneksi. Pekingin olympialaisissa 2022 hän saavutti kultaa viestissä. Henkilökohtaisissa lajeissa hän sijoittui kuudenneksi yhteislähdössä, seitsemänneksi pikamatkalla, 15:nneksi normaalimatkalla ja 24:nneksi takaa-ajossa. Oberhofin MM-kilpailuissa 2023 hän saavutti sekaviestin maailmanmestaruuden, takaa-ajossa, normaalimatkalla ja viestissä hopeaa sekä pikakilpailussa pronssia. Yhteislähdössä hän oli neljäs. Nove Meston MM-kilpailuissa 2024 hän saavutti pikakilpailun maailmanmestaruuden sekä hopeaa takaa-ajossa ja viestissä. Lenzerheiden MM-kilpailuissa 2025 hän voitti viestissä kultaa ja saavutti yhteislähdössä hopeaa. Hän oli pikakilpailussa yhdeksäs, takaa-ajossa neljäs ja normaalimatkalla viidestoista. Milanon ja Cortinan talviolympialaisissa 2026 hän saavutti hopeaa takaa-ajossa, yhteislähdössä ja viestissä, sekä pronssia normaalimatkalla ja pikakilpailussa.

Lægreid kilpaili maailmancupissa ensimmäisen kerran Nové Městossa maaliskuussa 2020 sijoittuen pikakilpailussa 13:nneksi. Kymmenen parhaan joukossa hän debytoi seuraavalla viikolla oltuaan kymmenes Kontiolahden pikakilpailussa. Ensimmäisen palkintosijansa – ja samalla voittonsa – hän saavutti Kontiolahden normaalimatkalla marraskuussa 2020. Hän voitti samalla kaudella myös Hochfilzenin jälkimmäisen pikakilpailun ja takaa-ajon. Tammikuussa 2021 hän sijoittui kolmanneksi Oberhofin ensimmäisessä pikakilpailussa ja voitti seuraavan päivän takaa-ajon. Oberhofin jälkimmäisessä pikakilpailussa hän sijoittui toiseksi. Anterselvan normaalimatkan kilpailussa hän oli toinen. Hän voitti Östersundin takaa-ajon. Hän voitti normaalimatkan ja takaa-ajon maailmancupit sekä sijoittui toiseksi maailmancupin kokonaiskilpailussa ja pikakilpailucupissa sekä neljänneksi yhteislähtöcupissa. 

Kaudella 2021–2022 Lægreid voitti Östersundin normaalimatkan. Oberhofin pikakilpailussa ja Anterselvan yhteislähdössä hän sijoittui kolmanneksi. Otepään pikakilpailussa hän oli toinen. Oslossa hän voitti pikakilpailun, oli toinen yhteislähdössä ja kolmas takaa-ajossa. Hän sijoittui maailmancupin kokonaiskilpailussa ja normaalimatkan cupissa toiseksi, pikakilpailun cupissa kolmanneksi, yhteislähtöcupissa neljänneksi sekä voitti alle 25-vuotiaiden cupin. Kaudella 2022–2023 hän sijoittui Kontiolahden pikakilpailussa ja takaa-ajossa toiseksi. Hän sijoittui Hochfilzenin pikakilpailussa kolmanneksi ja takaa-ajossa toiseksi. Le Grand-Bornardin pikakilpailussa hän sijoittui toiseksi ja voitti sitä seuranneen takaa-ajon. Yhteislähdössä hän sijoittui toiseksi. Pokljukan pikakilpailussa hän sijoittui kolmanneksi. Ruhpoldingin yhteislähdössä hän sijoittui kolmanneksi. Anterselvan pikakilpailussa hän sijoittui kolmanneksi ja takaa-ajossa toiseksi. Oslon takaa-ajossa hän oli kolmas. Hän sijoittui toiseksi maailmancupin kokonaiskilpailussa, pikakilpailun ja takaa-ajon cupeissa sekä kolmanneksi yhteislähtöcupissa.

Kaudella 2023–2024 Lægreid sijoittui toiseksi Hochfilzenin pikakilpailussa. Hän sijoittui kolmanneksi Lenzerheiden takaa-ajossa. Hän ei saanut osallistua Lenzerheiden yhteislähtökilpailuun unohdettuaan luodin aseeseensa, kun suoritti kuiva-ammuntaa hotellissa ennen pikakilpailua. Oberhofin pikakilpailussa ja takaa-ajossa hän sijoittui toiseksi. Hän voitti Oslon normaalimatkan ja yhteislähdön. Hän sijoittui maailmancupin kokonaiskilpailussa ja normaalimatkojen cupissa neljänneksi, sprintticupissa kolmanneksi ja takaa-ajocupissa viidenneksi.

Kaudella 2024–2025 hän sijoittui Kontiolahden lyhennetyllä normaalimatkalla ja yhteislähdössä kolmanneksi. Hän sijoittui Hochfilzenin pikakilpailussa toiseksi ja takaa-ajossa kolmanneksi. Hän voitti Oberhofin takaa-ajon. Hän sijoittui toiseksi Ruhpoldingin yhteislähdössä. Hän sijoittui toiseksi Anterselvan pikakilpailussa ja voitti takaa-ajon. Hän sijoittui toiseksi Pokljukan lyhennetyllä normaalimatkalla ja kolmanneksi yhteislähtökilpailussa. Hän sijoittui toiseksi Oslon pikakilpailussa ja voitti takaa-ajon. Hän voitti maailmancupin kokonaiskilpailun sekä normaalimatkan, takaa-ajon ja yhteislähdön cupit sekä sijoittui pikakilpailun cupissa toiseksi.

Kaudella 2025–2026 hän sijoittui toiseksi Kontiolahden normaalimatkalla ja voitti yhteislähdön. Hän voitti sekä Otepäässä että Oslossa pikakilpailun ja takaa-ajon. Hän voitti pikakilpailun cupin, sijoittui maailmancupin kokonaiskilpailussa toiseksi, takaa-ajon ja yhteislähdön cupeissa kolmanneksi sekä normaalimatkan cupissa neljänneksi.

## Lähteet